Document ID: 31993R2802

ΚΑΝΟΝΙΣΜΟΣ (ΕΟΚ) αριθ. 2802/93 ΤΟΥ ΣΥΜΒΟΥΛΙΟΥ της 11ης Οκτωβρίου 1993 που τροποποιεί τον κανονισμό (ΕΟΚ) αριθ. 3914/92 για το άνοιγμα και τον τρόπο διαχείρισης κοινοτικών δασμολογικών ποσοστώσεων για ορισμένα γεωργικά και βιομηχανικά προϊόντα (δεύτερη σειρά 1993)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι, με τον κανονισμό (ΕΟΚ) αριθ. 3914/92 (1), το Συμβούλιο προέβη στο άνοιγμα, για το έτος 1993, κοινοτικών δασμολογικών ποσοστώσεων για ορισμένα βιομηχανικά προϊόντα, ειδικότερα για τις ηλεκτρικές λυχνίες "μάγνετρον" (αύξων αριθμός 09.2797)-
ότι τα διαθέσιμα σημερινά οικονομικά δεδομένα οδηγούν στο συμπέρασμα ότι, όσον αφορά το εν λόγω προϊόν, οι ανάγκες της Κοινότητας σε εισαγωγές καταγωγής τρίτων χωρών είναι δυνατόν κατά τη διάρκεια του τρέχοντος έτους να υπερβούν τα επίπεδα που έχουν ορισθεί με τον προαναφερθέντα κανονισμό- ότι, συνεπώς, κρίνεται σκόπιμο να αυξηθεί το μέγεθος της προαναφερθείσης ποσόστωσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον πίνακα του άρθρου 1 του κανονισμού (ΕΟΚ) αριθ. 3914/92, η πρόσθετη ποσότητα των 400 000 τεμαχίων έναντι του αύξοντος αριθμού 09.2797, γίνεται 800 000 τεμάχια.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 11 Οκτωβρίου 1993.

Labels: 3
1
6